Mag-isip tayo ng kinabukasan ng ating anak Magplano tayo para sa kinabukasan ng anak Isipin po ninyo kung saan kayo mamumuhay kapag lumampas ang sanpung taon? Sa Japan ba o' sa Pilipinas? Baka hindi pa sure, pero isipin po ninyo kung ano ang mas mabuti para sa inyong anak. Kung kayo ay mananatili dito sa Japan, siya ay magtatapos ng edukasyon sa Japan tapos siya ay magtatrabaho dito. Kung kayo ay may plano na umuwi sa Pilipinas, siya ay kailangan lumipat sa kalagitnaan ng pasukan at hindi siya makapagtapos ng kurikulum sa paaralan ng Japan. Talagang mahalaga ang pagpaplano kung saan kayo mamumuhay at kung anong dapat ninyo gawin para magtagumpay ng inyong plano, dahil may malaking epekto ito sa kinabukasan ng inyong anak. Pagkatapos ng graduation sa Junior high school・・・ Sa bansang Japan, walang bayad ang edukasyon sa elementarya(6 anyos~12 anyos)at sa junior high school(12anyos ~15anyos). Pagkatapos nito, puwedeng magpasya kung siya ay magpatuloy na mag-aral sa senior high school (Shingaku) o papasok na sa trabaho (Syuusyoku). Talagang importante ang pagpasya tungkol dito para sa kinabukasan ng anak. Dito sa Japan halos lahat ng estudyante (98%) na natapos ang junior high school ay nagpapatuloy ng pag-aral sa senior high school. Bagaman sa ibang bansa may mga nagtratrabaho muna tapos bumabalik sa school, pero sa Japan halos wala ang ganito. Dahil kung ang bata ay hindi nakapagtapos ng senior high school, karamihan ay hindi makakakuha ng pagsusulit para sa pagpasok sa trabaho (employment job examination o interview sa mga kompanya). At mag-iba ang matatanggap na sahod nito. Mas malaki ang sahod kung nakapag-tapos ng senior high school o college. Entrance examination Upang siya ay magpatuloy ng pag-aaral sa senior high school kailangan makapasa sa entrance exam. Kapag hindi siya nakapag-aral mabuti sa junior high school, mahirap siyang makapasa. Para maintindihan niya ang klase sa junior high, kailangan mag-aral siyang mabuti mula sa elementarya. Sa edukasyon sa Japan ay walang repeater, base sa edad niya automatikong umaabot siya sa susunod na grade kahit hindi niya naiintindihan ang pinag-aaralan. Kung ganiyan sa susunod na grade niya, mas mahihirapan siya sa klase. Kaya siya ay kailangang magsikap sa pang-araw- araw na pag-aaral para itayo ang pundasyon sa susunod na grade. Sigurado na makatutulong ito sa kaniya sa panahon ng entrance exam ng senior high school. Baka naiisip ninyo na "malayo pa ang graduation ng anak ko", pero ang mabuting kaugalian sa pag-aaral mula elementarya ay talagang makakaapekto sa kaniyang kakayahang mag-aral, sa kaniyang kurso at sa trabaho sa hinaharap. Maging interesado tayo sa pag-aaral ng anak! Pag nagsimula na ang pagpasok ng anak sa elementarya, tanugin ninyo na "kumusta ang school mo?", "May homework ka ba?" ipakita ang interes sa kaniya. Pakingan siyang mabuti, at kung mukhang nahihirapan siya sa klase puwedeng isangguni ang problema niya sa guro. Ang pagpakita ng interes palagi at pagsuporta ninyo ay makakatutulong sa anak na ugaliin ang pag-aaral sa tahanan at magkaroon siya ng magandang kinabukasan sa buhay.